**50 m rifle match** er en av skyteøvelsene innen ISSF som innebærer at man skyter 40 skudd i hver av stillingene liggende, stående og knestående; en såkalt helmatch. Senere har en slik øvelse også blitt innført for kvinner, men de skyter bare halvparten så mange skudd, derav navnet halvmatch. Øvelsen er en miniatyrversjon av 300 m rifle match hvor deltagerne skyter på kortere avstand med geværer med mindre kaliber (.22 Long Rifle), mens programmet ellers er likt.

Øvelsen består av en innledende eller kvalifiseringsrunde etterfulgt av en 10-skudds finaleskyting som andre ISSF-skyteøvelser. I finalen blir de 10 skuddene dømt med en desimal, mens skuddene i den innledende skytingen bare blir dømt som heltall. Det betyr at et skudd som blir dømt som en 9-er (med 10-er som maks) kan bli dømt opp til 9,9 i finalen, hvor maks er 10,9 for ett skudd. Dette gjør at en teoretisk maksimal poengsum i en finale blir 109,0 (10 skudd som alle blir dømt 10,9).

Det endelige resultatet i konkurransen blir bestemt av den sammenlagte poengsummen fra innledende skyting og finaleskyting. Verdensrekorder godkjennes både for innledende skyting og for totalsum inkl. finale.

Standardgevær og sportsgevær
----------------------------

Damene pleide å konkurrere i *standardgevær* med flere restriksjoner på våpenet i motsetning til herrenes *frigevær*. Reglene for dameklassen ble så forandret til *sportsgevær*, som stort sett tilsvarer *frigevær*, men med noe lavere totalvekt (6,5 kg i stedet for 8 kg). Begge versjoner kalles nå offisielt for *50 m rifle*.

Siden 300 m standardrifle er en øvelse kun for menn, konkurrerer kvinner også i 50 m rifle (tre stillinger og liggende) i CISM-VM.

Gjeldende verdensrekorder
-------------------------

|  |  |  |  |  |  |  |  |
| --- | --- | --- | --- | --- | --- | --- | --- |
| Tre stillinger, herrer - Kvalifisering | **1186** |  Rajmond Debevec | 1992, München | Lag | **3508** |  Østerrike | 2003, Plzen |
| Tre stillinger, herrer - Finale | **1287.9**1186+101.9 |  Rajmond Debevec | 1992, München |
| Tre stillinger, junior herrer | **1173** |  Bae Sung Duk Matthew Emmons | 1990, Los Angeles2001, Milano | Lag | **3471** |  Sovjetunionen | 1990, Zenica |
| Tre stillinger, damer - kvalifisering (ISSF) | **594** |  Sonja Pfeilschifter | 2006, München | Lag | **1754** |  Kina Kina | 1998, Barcelona2002, Busan |
| Tre stillinger, damer - kvalifisering (CISM) | **589** |  Sonja Pfeilschifter | 2005, Thun | Lag | **1748** |  Russia Tyskland | 2005, Thun2005, Thun |
| Tre stillinger, damer - finale | **698.0**594+104.0 |  Sonja Pfeilschifter | 2006, München |
| Tre stillinger, junior damer | **591** |  Wang Xian | 1998, Milano | Lag | **1736** |  Slovakia | 2001, Zagreb |

Eksterne lenker
---------------

* Regler Arkivert 8. juli 2016 hos Wayback Machine. på skyting.no

| * v
* d
* r
ISSF-anerkjente skyteøvelser |
| --- |
| Rifle | 
* 300 m rifle
	+ liggende
	+ match
* 300 m standardrifle
* 50 m rifle
	+ liggende
	+ match
* 10 m luftrifle

 |  |
| Pistol | 
* 50 m pistol
* 25 m pistol
* 25 m silhuettpistol
* 25 m grovpistol
* 25 m standardpistol
* 10 m luftpistol

 |
| Hagle | 
* Trap
* Dobbeltrap
* Skeet

 |
| Viltmål | 
* 50 m viltmål (mixed)
* 10 m viltmål (mixed)

 |
| 
* *Se også:* ISSF
* Skytesport

 |